Man kritiek ná klein ontploffingFoto: ER24 ŉ 48-jarige man is Vrydag ernstig beseer toe die kragopwekker waaraan hy werk het, op ŉ plaas buite Fochville in Gauteng ontplof het. “Die man het langs ŉ groot kragopwekker gelê toe paramedici by die toneel opgedaag het,” het Russel Meiring, woordvoerder van ER24, gesê. “Hy het verskeie beserings opgedoen en was in ŉ kritieke toestand.” Die man is met ŉ privaat mediese helikopter na ŉ nabygeleë hospitaal geneem vir dringende behandeling. “Hy het aan die kragopwekker gewerk toe ŉ klein ontploffing plaasgevind het. Plaaslike owerhede was op die toneel en stel ondersoek in.”